# Barabás Miklós

### A Wikipédiából, a szabad lexikonból.

Barabás Miklós
Barabás Miklós: Önarckép, 1839.
Született:
1810. február 10. Kézdimárkosfalva
Meghalt:
1898. február 12. Budapest

Barabás Miklós (1810. – 1898.) festő, a magyar biedermeier festészet legkiválóbb mestere, az MTA levelező tagja (1836).

## [szerkesztés] Élete

A nagyenyedi kollégiumban tanult és már fiatalon kezdett arcképfestéssel foglalkozni. 1829 után előbb Bécsben, majd Kolozsvárott, 1831-től pedig Bukarestben tanult. Ezt az 1830-as évek elején itáliai tanulmányúttal egészítette ki. Első sikerét 1835-ben Pesten mutatta be Veronese „Európa elrablása” című festményéről Velencében készített másolatát. Ettől kezdve állandóan Pesten élt, és az első festő lett, aki kizárólag művészetéből megélt. Már 1836-ban az MTA tagjai sorába választották. Divatos arcképfestővé vált, a kor nagyjairól mind maradtak fenn portréi. Számos finom hangulatú, igazi biedermeier zsánerképet és tájképet alkotott. Csoportképei ezzel szemben ma már merevnek, mesterkéltnek tűnnek. Élete nehéz időszaka volt a Bach-korszak, amely után 1859-ben lehetővé vált a Képzőművészeti Társulat megalakítása. A társulat kezdeményezője és 1862-től haláláig az elnöke volt. 1867-ben Pest városának képviselőjéve választották. Önéletrajza kiváló pályarajz és kordokumentum. Műveiből 1948-ban emlékkiállítást rendeztek. Több művét a Magyar Nemzeti Galéria őrzi.

## [szerkesztés] Főbb művei

- Kossuth Lajos arcképe
- Petőfi arcképe
- Bem József arcképe
- A művész három lánykája

A Wikimedia Commons tartalmaz Barabás Miklós témájú médiaállományokat.

## [szerkesztés] Külső hivatkozások

- Magyar Életrajzi Lexikon
- Képzőművészet Magyarországon

A lap eredeti címe "http://hu.wikipedia.org../../../b/a/r/Barab%C3%A1s_Mikl%C3%B3s_c1cc.html"

Kategória: Magyar festők

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Esperanto
- Français
- Polski